text: 
  Ikke desto mindre havde general Augusto Pinochet for få år siden store 
  planer for øen. Den skulle udstyres med et internationalt spillecasino 
  og erklæres for skattefrit område, så den kunne tage konkurrencen op 
  med Cayman Islands og andre skattely.
  
  Men nogen må have hvisket generalen i øret, at planerne ville medføre
   en økologisk katastrofe og et globalt ramaskrig, for pludselig hørte 
  man ikke mere til dem.
  
  Foruden at være et tilløbsstykke for " klorofyl-turister " er Robinson
   Crusoe et paradis for dem, der kan lide hummer. Hovedindkomsten er 
  fiskeri af den kloløse hummer, som lever i de varme vande omkring 
  øen.
  
  Sørøveren Selkirk
  
  Hyrer man en fisker til at starte Volvo-motoren og sejle båden hen 
  langs kysten, kommer man til en pittoresk turistattraktion, nemlig " 
  Robinsons Hule ".
  
  Den ligger lige ved den stenede strand og består af en fem meter 
  dyb hule, hvor der er udgravet nogle hylder, som ifølge hummerfiskeren
   skulle være Robinsons eget værk.
  
  
  
  